钦定古今图书集成/明伦汇编/氏族典/第538卷 > 石瑛
## 钦定古今图书集成/明伦汇编/氏族典/第538卷 > 石瑛

按《益都县志》：“瑛字文玉，益都人，景泰间选贡。性好施，
遇岁歉，作糜以赡人，全活甚众。后值瘟疫，死者槁葬
不给，舍棺三百馀以瘗之。老而无子者，捐赀纳室，赖
有后者十馀家。造皮履以施负薪，作木桶以惠缾汲，
少年不作家产者，则击以杖，闾里恒爱慕而严惮之。
其子铭，孙存仁、存礼，曾孙麒麟、凤、琚、鲸、元孙茂华、继”
节、继芳皆通显，人以为“积德之庆”云。